《大司徒白翁毕老先生蒙恩予告敬赋》
明代·杨栋朝

乞得闲身自艾年，星辰曳倦揽云烟。秣□早折千条泖，滦水晚栽十丈莲。

阁画麒麟人豹隐，班辞鸑鷟事鸥眠。山中宰相鬓眉绿，河上仙翁食息玄。

醉把琼芝招绮里，笑看玉笋出蓝田。弦□□动玻瓈幛，诗句敲残玳瑁筵。

恋阙葵心常耿耿，筹边花萼正娟娟。蒲轮只恐从天下，未许轻浮范蠡船。

作者简介：杨栋朝，字梦苍，白族，剑川县城旧寨巷人，明万历癸丑(1613)进士，入仕至礼部给事中，天启年间(约1621-1627)，魏忠贤与明熹宗乳母客氏“奉圣夫人”相互勾结，擅权植党，熹宗昏庸无能，以致魏忠贤专横之至。明思宗朱由检即位后，魏党事发，魏忠贤贬至凤阳，中途畏罪自杀。毅宗重新启用杨栋朝，升迁光禄寺卿，补吏科给事，掌太计，巡视九库，管理天下黄册。任职经年，忠于职事，廉洁白重，直至病逝。